**Verejná súťaž**

(reverzná)

podľa § 66 ods. 7 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „zákon“)

**SÚŤAŽNÉ PODKLADY**

**Služby**

***„Zabezpečenie leteckej dopravy na
pracovné / služobné cesty a súvisiacich služieb“***

Za verejného obstarávateľa:

 ...................................................

 Veronika Gmiterko, MBA

 generálna tajomníčka služobného úradu

február 2021

**OBSAH SÚŤAŽNÝCH PODKLADOV**

**Časť I. INFORMÁCIE O VEREJNOM OBSTARÁVATEĽOVI**

 1 Identifikácia verejného obstarávateľa a osôb pristupujúcich k verejnému obstarávaniu

**Časť II. INFORMÁCIE O PREDMETE ZÁKAZKY**

 2 Predmet zákazky

 3 Rozdelenie predmetu zákazky

 4 Miesto poskytnutia predmetu zákazky

 5 Lehoty uskutočnenia

 6 Zdroj finančných prostriedkov

**Časť III. INFORMÁCIE O PONUKE**

**Príprava ponuky**

 7 Vyhotovenie ponuky

 8 Jazyk ponuky

 9 Variantné riešenie

10 Mena a ceny uvádzané v ponuke, mena finančného plnenia

11 Zábezpeka ponuky

**Obsah ponuky**

12 Obsah ponuky

13 Doklady preukazujúce splnenie podmienok účasti

**Predkladanie ponuky**

14 Spôsob predloženia ponuky

15 Náklady na ponuku

16 Oprávnenie predložiť ponuku

17 Predloženie ponuky, doplnenie, zmena a odvolanie ponuky

18 Miesto a lehota na predkladanie ponuky

19 Lehota viazanosti ponuky

**Časť IV. INFORMÁCIE O POSTUPE VO VEREJNOM OBSTARÁVANÍ**

**Dorozumievanie a vysvetľovanie**

20 Dorozumievanie medzi verejným obstarávateľom a záujemcami/uchádzačmi

1. Vysvetlenie a doplnenie súťažných podkladov

 22 Obhliadka miesta dodania predmetu zákazky

**Otváranie ponúk**

1. Otváranie ponúk

**Vyhodnocovanie ponúk**

24 Preskúmanie a hodnotenie ponúk

25 Vysvetľovanie ponúk, odôvodnenie mimoriadne nízkej ponuky

26 Vylúčenie ponuky

27 Vyhodnocovanie návrhov na plnenie kritérií

28 Posúdenie splnenia podmienok účasti

29 Vysvetľovanie dokladov na preukázanie splnenia podmienok účasti

30 Vylúčenie uchádzača

**Elektronická aukcia**

31 Všeobecné informácie

**Prijatie ponuky**

32 Informácia o výsledku vyhodnocovania ponúk

**Časť V. INFORMÁCIE O ZMLUVE**

33 Typ zmluvy

34 Uzavretie zmluvy

35 Zrušenie verejného obstarávania

36 Aplikácia zákona o verejnom obstarávaní

37 Pravidlá pre zmenu subdodávateľov a register partnerov verejného sektora

**PRÍLOHY SÚŤAŽNÝCH PODKLADOV:**

Príloha č. 1: Opis predmetu zákazky

Príloha č. 2: Obchodné podmienky/ Návrh rámcovej dohody

Príloha č. 3: Vzory vyhlásení a plnomocenstiev uchádzača

 Príloha č. 3A Vyhlásenie uchádzača

 Príloha č. 3B Plnomocenstvo pre člena skupiny dodávateľov

 Príloha č. 3C Čestné vyhlásenie uchádzača o zhode elektronickej ponuky s originálom

Príloha č. 4: Návrh na plnenie kritérií

Príloha č. 5: Identifikačné údaje uchádzača

Príloha č. 6: Jednotný európsky dokument - formulár

Časť I.

**INFORMÁCIE O VEREJNOM OBSTARÁVATEĽOVI**

1. **identifikácia verejného obstarávateľa a osôb pristupujúcich k verejnému obstarávaniu**
	1. **Verejný obstarávateľ:**

Názov organizácie: Ministerstvo financií Slovenskej republiky

Adresa organizácie: Štefanovičova 5, P. O. BOX 82, 817 82 Bratislava

IČO: 00151742

Krajina: Slovenská republika

Kontaktná osoba: Mgr. Agáta Štoselová

Telefón: +421 2 59582014

E-mail: agata.stoselova@mfsr.sk

Internetová adresa (URL): [www.finance.gov.sk](http://www.finance.gov.sk)

* 1. **Verejný obstarávateľ:**

Názov organizácie: Finančné riaditeľstvo Slovenskej republiky

Adresa organizácie: Lazovná 63, 974 01 Banská Bystrica

IČO: 42499500

Krajina: Slovenská republika

Kontaktná osoba: PaedDr. Kornélia Černá

Telefón: +421 2 49234 331

E-mail: kornelia.cerna@financnasprava.sk

Internetová adresa (URL): www.financnasprava.sk

Jedná sa o príležitostné spoločné obstarávanie, ktoré sa uskutočňuje na základe Dohody o príležitostnom spoločnom verejnom obstarávaní č. 2020/119 zo dňa 31. 7. 2020 uzatvorenej medzi Ministerstvom financií SR a Finančným riaditeľstvom SR.

(<https://www.crz.gov.sk/index.php?ID=4906349&l=sk>)

Časť II.

**INFORMÁCIE O PREDMETE ZÁKAZKY**

1. **predmet zákazky**
	1. Názov predmetu zákazky: **Zabezpečenie leteckej dopravy na pracovné / služobné cesty a súvisiacich služieb**

Spoločný slovník obstarávania (CPV):

Hlavný predmet:

Hlavný slovník:

60400000-2 – Letecké dopravné služby

Doplňujúce predmety

Hlavný slovník kód CPV:

60440000-4 – Letecké a súvisiace služby

63510000-7 – Služby cestovných kancelárií a podobné služby

Kategória služby: 3 – Služby osobnej a nákladnej leteckej dopravy okrem prepravy poštových zásielok

* 1. Stručný opis zákazky:

Predmetom zákazky je zabezpečenie služieb leteckej prepravy osôb a súvisiacich služieb pri zahraničných a tuzemských pracovných/služobných cestách do celého sveta, zabezpečenie a doručenie jednosmerných a/alebo spiatočných leteniek v kategóriách ekonomická alebo business trieda alebo na základe jednotlivých požiadaviek /objednávok verejného obstarávateľa pre jeho zamestnancov, ako aj pre iné ním určené osoby.

Letecké služby na pracovné/služobné cesty zabezpečujú verejní obstarávatelia pre svojich zamestnancov do celého sveta, ale najmä do destinácií, kde sa nachádzajú sídla inštitúcií Európskej únie, napr. Brusel, Paríž, Štrasburg.

Podrobné vymedzenie predmetu zákazky sa nachádza v Prílohe č. 1 Opis predmetu zákazky týchto súťažných podkladov.

1. **rozdelenie predmetu zákazky**
	1. Predmet zákazky nie je rozdelený na časti. Uchádzač musí predložiť ponuku na celý predmet zákazky uvedený v Prílohe č. 1 - Opis predmetu zákazky.
	2. Odôvodnenie nerozdelenia zákazky:

Predmetom zákazky je „Zabezpečenie leteckej dopravy na pracovné/služobné cesty a súvisiacich služieb“, t.j. nákup leteniek a služieb, ktoré sú obstarávané k letenkám. Predmet zákazky dodáva v celom rozsahu viacero hospodárskych subjektov na trhu. Z tohto dôvodu je zákazka obstarávaná ako celok, čo predstavuje z pohľadu verejného obstarávania využiť verejné financie efektívne a hospodárne.

Verejný obstarávateľ uzatvorí rámcovú dohodu s viacerými uchádzačmi s opätovným otváraním ponúk.

Počet účastníkov rámcovej dohody verejný obstarávateľ obmedzí max. na šesť (6) a vzhľadom na opakované otváranie ponúk je nerozdelenie predmetu zákazky ekonomicky a administratívne výhodnejšie.

1. **MIESTO POSKYTNUTIA PREDMETU ZÁKAZKY**
	1. Miesto poskytnutia predmetu zákazky:

Ministerstvo financií SR, Štefanovičova 5, 817 82 Bratislava,

Finančné riaditeľstvo SR, Lazovná 63, 974 01 Banská Bystrica; Mierová 23, 815 11 Bratislava

1. **Lehoty uskutočnenia**
	1. Trvanie rámcovej dohody na poskytnutie predmetu zákazky: Rámcová dohoda bude uzatvorená na dobu určitú 24 mesiacov odo dňa nadobudnutia účinnosti rámcovej dohody s opciou na predĺženie platnosti a účinnosti rámcovej dohody o 24 mesiacov alebo do vyčerpania finančného limitu, podľa toho, ktorá skutočnosť nastane skôr.

Podrobné vymedzenie uplatnenia opcie sa nachádza v Prílohe č. 2 Obchodné podmienky/Návrh rámcovej dohody týchto súťažných podkladov.

1. **ZDROJ FINANČNÝCH PROSTRIEDKOV**
	1. Predmet zákazky bude financovaný z rozpočtových prostriedkov verejného obstarávateľa a z časti z fondov EÚ formou bezhotovostného platobného styku v eurách na základe predloženej faktúry vystavenej poskytovateľom.
	2. Predpokladaná hodnota zákazky je **1 840 000,00 EUR bez DPH.** za predpokladu uplatnenia opcie, t.j. predĺženia rámcovej dohody o ďalších 24 mesiacov, pričom predpokladaná hodnota zákazky je rozdelená nasledovne:
		1. Verejný obstarávateľ – Ministerstvo financií SR

Celková hodnota vrátane uplatnenia opcie je vo výške 1 200 000,00 EUR bez DPH.

* + 1. Osoba pristupujúca k verejnému obstarávaniu – Finančné riaditeľstvo SR

Celková hodnota vrátane uplatnenia opcie je vo výške 640 000,00 EUR bez DPH.

Časť III.

**INFORMÁCIE O PONUKE**

**Príprava ponuky**

1. **vyhotovenie ponuky**
	1. Ponuka je **vyhotovená elektronicky** v zmysle § 49 ods. 1 písm. a) zákona a predložená do systému JOSEPHINE umiestnenom na webovej adrese: <https://josephine.proebiz.com/>. Heslo súťaže: „***Zabezpečenie leteckej dopravy na pracovné / služobné cesty a súvisiacich služieb***“. Spôsob predloženia ponuky a registrácie do systému JOSEPHINE je uvedený v bode 14 týchto súťažných podkladov.
	2. Doklady a dokumenty tvoriace obsah ponuky, požadované v oznámení o vyhlásení verejného obstarávania a v týchto súťažných podkladoch, **musia byť v ponuke elektronicky predložené ako skeny originálov alebo úradne osvedčených kópií týchto dokladov alebo dokumentov** pokiaľ nie je určené inak. Odporúčaný formát naskenovaných dokladov alebo dokumentov je „PDF“. V prípade, ak sú doklady, ktorými uchádzač preukazuje splnenie podmienok účasti vydávané orgánom verejnej moci (alebo inou povinnou inštitúciou) priamo v digitálnej podobe, uchádzač môže vložiť do systému tento digitálny doklad (vrátane jeho úradného prekladu). Uchádzač je tiež oprávnený použiť doklady transformované zaručenou konverziou podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v platnom a účinnom znení.
	3. **Ak uchádzač zabezpečí viazanosť ponuky bankovou zárukou podľa bodu 11.4 písm. b) alebo poistením záruky podľa bodu 11.4 písm. c) týchto súťažných podkladov, dôkaz môže predložiť v listinnej podobe.  V takom prípade doručí originál tejto záručnej listiny v listinnej podobe osobne, prostredníctvom pošty alebo iného doručovateľa na adresu verejného obstarávateľa uvedenú v Časti I, bod 1.1 týchto súťažných podkladov v lehote na predkladanie ponúk podľa bodu 18.1 týchto súťažných podkladov. Uchádzač vloží originál bankovej záruky alebo poistenia záruky do samostatnej nepriehľadnej obálky, ktorá musí byť uzatvorená a označená heslom súťaže: „Zabezpečenie leteckej dopravy na pracovné / služobné cesty a súvisiacich služieb – banková záruka/poistenie záruky - NEOTVÁRAŤ“. V prípade, ak inštitúcia umožňuje vydanie a akceptáciu bankovej záruky alebo poistenia záruky aj v prípade dokumentu v elektronickom formáte vydaného pomocou zaručenej konverzie, tak verejný obstarávateľ akceptuje aj takto vydanú bankovú záruku alebo poistenie záruky.**
	4. **Ak ponuka obsahuje dôverné informácie** v zmysle § 22 ods. 2 zákona, uchádzač ich v ponuke **viditeľne označí**. Verejný obstarávateľ odporúča, aby ponuka uchádzača obsahovala uchádzačom vypracovaný zoznam všetkých informácií, ktoré sú dôverné s identifikáciou čísla strany, čísla odseku, bodu a textu obsahujúceho informácie, ktoré sú dôverné. Verejný obstarávateľ je podľa § 22 ods. 1 zákona povinný zachovávať mlčanlivosť o informáciách označených ako dôverné, ktoré im uchádzač alebo záujemca poskytol. Týmto nie sú dotknuté ustanovenia zákona, ukladajúce povinnosť verejného obstarávateľa oznamovať, či zasielať Úradu pre verejné obstarávanie (ďalej len „úrad“) dokumenty a iné oznámenia, ako ani ustanovenia ukladajúce verejnému obstarávateľovi a úradu zverejňovať dokumenty a iné oznámenia podľa zákona a tiež povinnosť zverejňovania zmlúv podľa osobitného predpisu.
2. **jazyk ponuky**
	1. Ponuka a ďalšie doklady a dokumenty vo verejnom obstarávaní sa predkladajú v slovenskom alebo českom jazyku.
	2. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka, to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho (slovenského) jazyka.
3. **variantné riešenie**
	1. Uchádzačom sa neumožňuje predložiť variantné riešenie vo vzťahu k požadovanému predmetu zákazky.
	2. Ak súčasťou ponuky bude aj variantné riešenie, variantné riešenie nebude zaradené do vyhodnocovania a bude sa naň hľadieť, akoby nebolo predložené.
4. **mena a ceny uvádzané v ponuke, mena finančného plnenia**
	1. Uchádzačom navrhovaná zmluvná cena za dodanie požadovaného predmetu zákazky, uvedená v ponuke uchádzača, bude vyjadrená v mene EUR, v štruktúre podľa bodu 10.7 týchto súťažných podkladov.
	2. Uchádzač stanoví zmluvné ceny za obstarávaný predmet zákazky na základe vlastných výpočtov, činností, výdavkov a príjmov podľa platných právnych predpisov. Uchádzač je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie rámcovej dohody, pričom do svojich zmluvných cien zahrnie všetky náklady a výdavky spojené s plnením predmetu zákazky.
	3. Cena za obstarávaný predmet zákazky alebo službu súvisiacu s dodaním predmetu zákazky musí byť stanovená podľa zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách.
	4. Navrhované ceny, uvedené v návrhu na plnenie kritérií (príloha č. 4), je potrebné určiť na dve desatinné miesta v štruktúre podľa bodu 10.7 týchto súťažných podmienok.
	5. Navrhovaná zmluvná cena za dodanie predmetu zákazky vyjadrená v súlade s týmito súťažnými podkladmi musí byť predložená na požadovaný predmet zákazky.
	6. Pri určovaní cien jednotlivých položiek je potrebné vziať do úvahy opis predmetu zákazky uvedený v týchto súťažných podkladoch vrátane návrhu rámcovej dohody, pričom tieto nesmú byť vyjadrené číslom „0“, ani záporným číslom.
	7. Ak je uchádzač zdaniteľnou osobou pre DPH v zmysle príslušných predpisov (ďalej len „zdaniteľná osoba“), navrhovanú zmluvnú cenu v štruktúrovanom rozpočte ceny/návrhu kritéria podľa prílohy č. 4 týchto súťažných podkladov uvedie na dve desatinné miesta v zložení:
* navrhovaná cena v EUR bez dane z pridanej hodnoty (ďalej len „DPH“)
* sadzba DPH v %
* výška DPH v EUR
* navrhovaná zmluvná cena v EUR vrátane DPH
	1. Ak uchádzač nie je zdaniteľnou osobou pre DPH navrhovanú zmluvnú cenu v štruktúrovanom rozpočte ceny/návrhu kritéria podľa prílohy č. 4 týchto súťažných podkladov uvedie na dve desatinné miesta v EUR s DPH (vyplní iba stĺpec cena v EUR s DPH).
	2. Ak je uchádzač zahraničnou osobou, navrhovanú zmluvnú cenu v štruktúrovanom rozpočte ceny/návrhu kritéria podľa prílohy č. 4 týchto súťažných podkladov uvedie na dve desatinné miesta v EUR bez DPH platnej v krajine sídla uchádzača a celkovú cenu upraví navýšením o aktuálne platnú sadzbu DPH v SR. DPH odvádza v prípade úspešnosti jeho ponuky verejný obstarávateľ.
	3. Ak uchádzač nie je zdaniteľnou osobou pre DPH, skutočnosť, že nie je zdaniteľnou osobou pre DPH, uchádzač uvedie v ponuke. Ak sa uchádzač, ktorý v čase podpisu rámcovej dohody nebol platcom DPH a v priebehu plnenia rámcovej dohody sa ním stane, nemá nárok na zvýšenie ceny o DPH.
1. **zábezpeka ponuky**
	1. Zábezpeka ponuky sa vyžaduje vo výške **5.000,-** EUR (slovom päťtisíc EUR).
	2. Doklad o zložení zábezpeky musí byť súčasťou ponuky, okrem prípadu, kedy uchádzač vkladá finančné prostriedky na účet verejného obstarávateľa podľa bodu 11.4 písm. a) týchto súťažných podkladov. V prípade poskytnutia bankovej záruky alebo poistenia záruky bude doklad predložený spôsobom podľa bodu 7.3 týchto súťažných podkladov. Ak doklad o zložení zábezpeky nebude súčasťou ponuky (predložený spôsobom podľa predchádzajúcej vety), alebo finančné prostriedky nebudú zložené na účet verejného obstarávateľa podľa bodu 11.4 písm. a) týchto súťažných podkladov, alebo ak banková záruka nebude obsahovať náležitosti podľa bodu 11.4 písm. b) týchto súťažných podkladov alebo poistenie záruky nebude obsahovať náležitosti podľa bodu 11.4 písm. c) týchto súťažných podkladov, bude ponuka uchádzača z verejného obstarávania vylúčená. Verejný obstarávateľ odporúča uchádzačom, aby i v prípade zloženia finančných prostriedkov na účet verejného obstarávateľa podľa bodu 11.4 písm. a) doklad o zložení zábezpeky bol súčasťou predloženej ponuky.
	3. Spôsob zloženia zábezpeky si vyberie uchádzač. Spôsoby zloženia zábezpeky sú:
* zloženie finančných prostriedkov na bankový účet verejného obstarávateľa podľa bodu 11.4 písm. a) týchto súťažných podkladov,
* poskytnutie bankovej záruky za uchádzača podľa bodu 11.4 písm. b) týchto súťažných podkladov, alebo
* poistenie záruky za uchádzača podľa bodu 11.4 písm. c) týchto súťažných podkladov.
	1. Podmienky zloženia zábezpeky
1. Zloženie finančných prostriedkov na bankový účet verejného obstarávateľa.

Finančné prostriedky vo výške podľa bodu 11.1 týchto súťažných podkladov musia byť zložené na účet verejného obstarávateľa, uvedeného v Časti I, bod 1.1 týchto súťažných podkladov, vedený v Štátnej pokladnici,

číslo účtu: SK 31 8180 0000 0070 0000 1419

špecifický symbol: 107/2019

variabilný symbol: IČO uchádzača,

konštantný symbol: 0558

poznámka do ktorej záujemca uvedie: „Zabezpečenie leteckej dopravy na pracovné/služobné cesty a súvisiacich služieb“.

Pre zahraničného uchádzača uvádzame údaje verejného obstarávateľa:

IBAN: SK 31 8180 0000 0070 0000 1419

BIC/SWIFT kód: SPSRSKBA

Banka príjemcu: Štátna pokladnica, Radlinského 32, 810 05 Bratislava, Slovakia

Účet v Štátnej pokladnici nie je úročený.

Finančné prostriedky musia byť pripísané na účet verejného obstarávateľa najneskôr do uplynutia lehoty na predkladanie ponúk. Pripísanie finančných prostriedkov na účet verejného obstarávateľa preveruje komisia na vyhodnotenie ponúk zriadená verejným obstarávateľom. Doba platnosti zábezpeky formou zloženia finančných prostriedkov na účet verejného obstarávateľa trvá až do uplynutia lehoty viazanosti ponúk.

1. V prípade poskytnutia bankovej záruky uchádzač predloží záručnú listinu, v ktorej banka písomne vyhlási, že uspokojí veriteľa (verejného obstarávateľa) za dlžníka (uchádzača) do výšky zábezpeky podľa bodu 11.1 týchto súťažných podkladov. Záručná listina môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou. Záručná listina vyhotovená zahraničnou bankou v inom ako slovenskom jazyku musí byť **predložená v pôvodnom jazyku a súčasne úradne preložená do slovenského jazyka**. Doba platnosti bankovej záruky môže byť v záručnej listine obmedzená do uplynutia lehoty viazanosti ponúk. Banková záruka zanikne plnením banky v rozsahu, v akom banka poskytla plnenie za uchádzača v prospech verejného obstarávateľa, alebo podľa bodu 11.5 písm. b) a bodu 11.6 týchto súťažných podkladov.
2. Poistenie záruky

Poistenie záruky za uchádzača môže byť poskytnuté poisťovňou so sídlom v Slovenskej republike, pobočkou zahraničnej poisťovne v Slovenskej republike alebo zahraničnou poisťovňou (ďalej len „poisťovňa“). V poistení záruky musí poisťovňa vyhlásiť, že neodvolateľne a bez akýchkoľvek námietok uspokojí verejného obstarávateľa do výšky finančných prostriedkov, ktoré verejný obstarávateľ požaduje ako zábezpeku viazanosti ponuky uchádzača, v prípade, ak uchádzač odstúpi od svojej ponuky v lehote viazanosti ponúk alebo neposkytne súčinnosť alebo odmietne uzavrieť rámcovú dohodu podľa § 56 ods. 8 až 15 zákona, ktorá je výsledkom verejného obstarávania a verejný obstarávateľ písomne poisťovni oznámi svoje nároky z poistenia záruky v lehote platnosti poistenia záruky. Poistenie záruky vyhotovené zahraničnou poisťovňou v inom ako slovenskom jazyku musí byť **predložené v pôvodnom jazyku a súčasne úradne preložené do slovenského jazyka**. Doba platnosti a účinnosti poistenia záruky musí byť najmenej počas celej lehoty viazanosti ponúk.

* 1. Vrátenie zložených finančných prostriedkov uchádzačovi:
1. ak uchádzač zložil zábezpeku zložením finančných prostriedkov na účet verejného obstarávateľa podľa bodu 11.4 písm. a) týchto súťažných podkladov, verejný obstarávateľ ju vráti uchádzačovi na účet, z ktorého bola zrealizovaná okrem prípadov, kedy zábezpeka prepadá v prospech verejného obstarávateľa.
2. ak uchádzač zložil zábezpeku formou bankovej záruky podľa bodu 11.4 písm. b) alebo poistenia záruky podľa bodu 11.4 písm. c) týchto súťažných podkladov, táto zanikne uplynutím lehoty, na ktorú bola vystavená, ak veriteľ (verejný obstarávateľ) neoznámi banke alebo poisťovni písomne svoje nároky z bankovej záruky alebo z poistenia záruky počas doby jej platnosti.
	1. Podmienky uvoľnenia/vrátenia zábezpeky v lehote viazanosti ponúk

Verejný obstarávateľ uvoľní uchádzačovi zábezpeku do 7 dní odo dňa:

* uplynutia lehoty viazanosti ponúk,
* márneho uplynutia lehoty na doručenie námietky, ak ho verejný obstarávateľ vylúčil z verejného obstarávania,
* kedy verejný obstarávateľ zruší použitý postup zadávania zákazky,
* uzavretia rámcovej dohody s úspešným uchádzačom.
	1. Verejný obstarávateľ vráti zábezpeku aj v prípade, ak záujemca zloží zábezpeku na účet verejného obstarávateľa a nepredloží svoju ponuku do lehoty na predkladanie ponúk, a to v lehote do 7 dní odo dňa uplynutia lehoty na predkladanie ponúk uvedenej v bode 18.1 týchto súťažných podkladov.
	2. Zábezpeka prepadne v prospech verejného obstarávateľa, ak uchádzač:
* odstúpi od svojej ponuky v lehote viazanosti ponúk,
* neposkytne súčinnosť alebo odmietne uzavrieť rámcovú dohodu podľa § 56 ods. 8 až 15 zákona.

**Obsah ponuky**

1. **obsah ponuky**

**Ponuka predložená uchádzačom v systéme JOSEPHINE umiestnenom na webovej adrese:** <https://josephine.proebiz.com/> **musí obsahovať doklady, dokumenty a vyhlásenia podľa bodov 13 a 14 týchto súťažných podkladov, vo forme uvedenej v týchto súťažných podkladoch (pri zachovaní obsahu), doplnené tak, ako je to stanovené v týchto bodoch súťažných podkladov.**

**V predloženej ponuke prostredníctvom systému JOSEPHINE musia byť doklady a dokumenty predložené ako skeny originálov alebo úradne osvedčených kópií týchto dokladov alebo dokumentov, pokiaľ nie je určené inak. Odporúčaný formát naskenovaných dokladov alebo dokumentov je „PDF“. V prípade, ak sú doklady, ktorými uchádzač preukazuje splnenie podmienok účasti vydávané orgánom verejnej moci (alebo inou povinnou inštitúciou) priamo v digitálnej podobe, uchádzač môže vložiť do systému tento digitálny doklad (vrátane jeho úradného prekladu). Uchádzač je tiež oprávnený použiť doklady transformované zaručenou konverziou podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v platnom a účinnom znení.**

 **Ponuka musí obsahovať nasledovné dokumenty:**

* 1. **Identifikačné údaje uchádzača** (v prípade skupiny dodávateľov za každého člena osobitne) – obchodné meno/názov, názov skupiny dodávateľov (ak relevantné), sídlo alebo miesto podnikania, meno, priezvisko štatutárneho orgánu alebo členov štatutárneho orgánu uchádzača a ich štátna príslušnosť, IČO, právna forma a názov štátu, podľa právneho poriadku ktorého bol uchádzač založený, údaje o zápise do Obchodného registra, kontaktnú osobu pre účasť vo verejnej súťaži, tel. číslo kontaktnej osoby, číslo faxu, e-mail kontaktnej osoby (uchádzač vyplní formulár, ktorý tvorí Prílohu č. 5 týchto súťažných podkladov).
	2. **Vyhlásenia uchádzača,  plnomocenstvá uchádzača** – vyplnené formuláre podľa Prílohy č. 3 týchto súťažných podkladov.
		1. Uchádzač predloží podpísané **vyhlásenie uchádzača** – **súhlas s podmienkami verejného obstarávania** - vyplnený formulár podľa Prílohy č. 3A týchto súťažných podkladov.
		2. V prípade, že je uchádzačom **skupina dodávateľov**, je takýto uchádzač povinný predložiť **vystavenú plnú moc** - vyplnený formulár podľa Prílohy č. 3B týchto súťažných podkladov, pre jedného z členov skupiny, ktorý bude oprávnený prijímať pokyny za všetkých a konať v mene všetkých ostatných členov skupiny; plná moc bude podpísaná všetkými členmi skupiny alebo osobou/osobami oprávnenými konať v danej veci za každého člena skupiny.
		3. Uchádzač predloží podpísané Čestné vyhlásenie uchádzača o zhode elektronickej ponuky s originálom podľa Prílohy č. 3C týchto súťažných podkladov.
	3. **Doklady, prostredníctvom ktorých uchádzač preukazuje splnenie podmienok účasti** vo verejnej súťaži, požadované v oznámení o vyhlásení verejného obstarávania, prípadne v oznámení o dodatočných informáciách, informáciách o neukončenom konaní alebo korigende a v bode 13 týchto súťažných podkladov.

Uchádzač môže v zmysle § 39 zákona nahradiť doklady a dokumenty, prostredníctvom ktorých preukazuje splnenie podmienok účasti vo verejnom obstarávaní požadované v oznámení o vyhlásení verejného obstarávania a súťažných podkladoch jednotným európskym dokumentom, v takomto prípade súčasťou jeho ponuky bude vyplnený jednotný európsky dokument (ďalej aj „JED“) – Príloha č. 6 súťažných podkladov.

Ak sú požadované doklady na preukázanie splnenia podmienok účasti priamo a bezplatne prístupné v elektronických databázach, uchádzač v príslušnej časti JED-u uvedie aj informácie potrebné na prístup do týchto elektronických databáz, najmä internetovú adresu príslušnej elektronickej databázy, akékoľvek identifikačné údaje a súhlasy potrebné na prístup do príslušnej databázy.

Informácie a pokyny na vyplnenie JED sú zverejnené na webovom sídle Úradu pre verejné obstarávanie <https://www.uvo.gov.sk/zaujemcauchadzac/jednotny-europsky-dokument-604.html> .

Uchádzač, ktorý sa verejného obstarávania zúčastňuje **samostatne** a ktorý **nevyužíva** zdroje a/alebo kapacity iných osôb na preukázanie splnenia podmienok účasti, vyplní a predloží **jeden** jednotný európsky dokument.

Uchádzač, ktorý sa verejného obstarávania zúčastňuje samostatne, **ale využíva zdroje a/alebo kapacity iných osôb na preukázanie splnenia podmienok účasti**, vyplní a predloží jednotný európsky dokument za svoju osobu spolu s vyplneným **samostatným/i** jednotným/i európskym/i dokumentom/i, ktorý/é obsahuje/ú príslušné informácie **pre každú z osôb**, ktorých zdroje a/alebo kapacity využíva uchádzač na preukázanie splnenia podmienok účasti v tomto verejnom obstarávaní.

V prípade, že uchádzača **tvorí skupina dodávateľov** zúčastnená vo verejnom obstarávaní, uchádzač vyplní a predloží samostatný jednotný európsky dokument s požadovanými informáciami **za každého člena** skupiny dodávateľov spolu s ich podpismi

Uchádzač môže prehlásiť splnenie podmienky účasti technickej alebo odbornej spôsobilosti prostredníctvom globálneho údaju uvedeného v oddiele α IV. časti jednotného európskeho dokumentu.

 V prípade, že uchádzač využije možnosť predkladania konkrétnych dokladov na preukázanie splnenia podmienok účasti, je povinný originálne doklady alebo ich úradne overené kópie (vrátane úradných prekladov) naskenovať a vložiť ich do systému JOSEPHINE ako súčasť ponuky, pokiaľ v týchto súťažných podkladoch nie je uvedené inak.

 V prípade, že sú doklady, ktorými uchádzač preukazuje splnenie podmienok účasti vydávané orgánom verejnej správy (alebo inou povinnou inštitúciou) priamo v digitálnej podobe, môže uchádzač vložiť do systému JOSEPHINE tento digitálny doklad (vrátane jeho úradného prekladu). Ustanovenia zákona týkajúce sa preukazovania splnenia podmienok účasti - osobného postavenia prostredníctvom zápisu do zoznamu hospodárskych subjektov týmto nie sú dotknuté.

* 1. **Návrh na plnenie kritérií –** uchádzač **vyplní** **návrh na plnenie kritérií podľa Prílohy č. 4 týchto súťažných podkladov a je povinný predložiť k ponuke doklad o uskutočnení nezáväznej rezervácie požadovanej letenky u konkrétnej leteckej spoločnosti, resp. doklad o uskutočnení rezervácie požadovanej letenky, ktorú zrealizuje v rezervačnom systéme, ktorý používa.**

Z dokladu o nezáväznej rezervácii musia vyplývať okrem potvrdenia o vykonaní nezáväznej rezervácie aj minimálne nasledovné informácie:

* identifikácia letu a leteckej spoločnosti,
* čas prepravy z miesta odletu do miesta príletu (cieľovej destinácie v prípade letov s prestupmi v minútach).

Dokumenty naskenuje a vloží do systému JOSEPHINE ako súčasť ponuky a **vyplní elektronický formulár** v systéme JOSEPHINE.

* 1. **Návrh Rámcovej dohody** so znením obchodných podmienokpodľa Prílohy č. 2 týchto súťažných podkladov - uchádzač predloží návrh Rámcovej dohody doplnený o identifikačné údaje uchádzača.

Návrh Rámcovej dohody musí byť podpísaný štatutárnym orgánom uchádzača alebo iným zástupcom štatutárneho orgánu uchádzača, ktorý je oprávnený konať v jeho mene.

 V prípade skupiny dodávateľov musia byť v identifikačných údajoch uchádzača vymenovaní všetci členovia skupiny dodávateľov a návrh Rámcovej dohody musí byť podpísaný každým členom skupiny alebo osobou/osobami oprávnenými konať v danej veci za člena skupiny dodávateľov, resp. splnomocneným lídrom skupiny dodávateľov.

Oprávnená osoba preukazuje svoje oprávnenie konať priloženou úradne osvedčenou plnou mocou, resp. originálom plnej moci, podpísaným štatutárnym orgánom uchádzača, ktorý je oprávnený konať v mene člena skupiny dodávateľov.

* 1. **Doklad o zložení zábezpeky** v súlade s bodom 11 týchto súťažných podkladov.
	2. **Ak uchádzač nevypracoval ponuku sám**, uvedie v ponuke osobu, ktorej služby alebo podklady pri jej vypracovaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené. **Ak uchádzač tento dokument v ponuke nepredloží, má sa za to, že ponuku vypracoval sám.**
	3. Verejný obstarávateľ odporúča uchádzačom, aby ponuka obsahovala „Zoznam všetkých informácií, ktoré sú dôverné, resp. sú obchodným tajomstvom“ podľa bodu 7.4 týchto súťažných podkladov.
1. **doklady preukazujúce splnenie podmienok účasti**
	1. **Doklady, prostredníctvom ktorých uchádzač preukazuje splnenie podmienok účasti vo verejnom obstarávaní týkajúcich sa osobného postavenia podľa § 32 zákona:**

Uchádzač musí spĺňať podmienky účasti týkajúce sa osobného postavenia podľa § 32 ods. 1 zákona a preukázať ich splnenie dokladmi podľa § 32 ods. 2, resp. ods. 4 a ods. 5 zákona alebo podľa § 152 ods. 1 zákona, v zmysle ktorého hospodársky subjekt vo verejnom obstarávaní môže preukázať splnenie podmienok účasti osobného postavenia zápisom do zoznamu hospodárskych subjektov.

Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v § 32 ods. 2 zákona alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu. Ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača.

V prípade uchádzača, ktorého tvorí skupina dodávateľov zúčastnená vo verejnom obstarávaní, požaduje sa preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona preukazuje člen skupiny len vo vzťahu k tej časti predmetu zákazky, ktorú má zabezpečiť.

Uchádzač nie je povinný predkladať doklady podľa § 32 ods. 2 zákona, ak verejný obstarávateľ je oprávnený použiť údaje z informačných systémov verejnej správy podľa osobitného predpisu (zákon č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii)). Na základe uvedeného, uchádzač so sídlom/miestom podnikania v Slovenskej republike, ktorého údaje sú vedené
v informačných systémoch verejnej správy Slovenskej republiky, nie je povinný v zmysle
§ 32 ods. 3 zákona predkladať verejnému obstarávateľovi doklady podľa § 32 ods.1 písm. a), b), c) a e) zákona. V prípade podmienky účasti podľa § 32 ods. 2 písm. e) zákona, vyššie uvedené pravidlo platí pre hospodárske subjekty (uchádzačov) taxatívne vymenované v § 2 ods. 2 zákona č. 272/2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov. Ak uchádzač nepredloží doklad podľa § 32 ods. 2 písm. a) zákona, je povinný na účely preukázania podmienky účasti podľa § 32 ods. 1 písm. a) zákona jeho štatutárneho orgánu, člena štatutárneho orgánu, člena dozorného orgánu, prokuristu poskytnúť verejnému obstarávateľovi všetky údaje potrebné na vyžiadanie výpisu z registra trestov (v zmysle § 10 ods. 4 zákona č. 330/2007 Z. z. o registri trestov a o zmene a doplnení niektorých zákonov).

Uchádzač môže v zmysle § 39 zákona nahradiť doklady jednotným európskym dokumentom, v takomto prípade súčasťou jeho ponuky bude vyplnený jednotný európsky dokument.

* 1. **Doklady, prostredníctvom ktorých uchádzač preukazuje splnenie podmienok účasti vo verejnom obstarávaní týkajúcich sa finančného a ekonomického postavenia podľa § 33 zákona:**

Neuplatňuje sa

* 1. **Doklady, prostredníctvom ktorých uchádzač preukazuje splnenie podmienok účasti vo verejnom obstarávaní týkajúcich sa technickej alebo odbornej spôsobilosti podľa § 34 zákona:**

 Vyžaduje sa predloženie dokladov podľa **§ 34 ods. 1 písm. a)** zákona, ktorými sa preukazuje splnenie podmienok účasti týkajúcich sa technickej alebo odbornej spôsobilosti:

* 1. **§ 34 ods. 1 písm. a)** zákona, zoznamom poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov. **Dokladom je referencia, ak odberateľom bol verejný obstarávateľ alebo obstarávateľ podľa zákona.**

Za vyhlásenie verejného obstarávania sa považuje zverejnenie oznámenia o vyhlásení verejného obstarávania v Úradnom vestníku Európskej únie.

**Referenciou** je elektronický dokument, obsahujúci potvrdenie o poskytnutí služby, ktorý obsahuje náležitosti podľa § 12 ods. 2 zákona.

Minimálna požadovaná úroveň štandardov:

K stanovenej podmienke účasti verejný obstarávateľ požaduje od uchádzača preukázať, že za predchádzajúce tri roky od vyhlásenia verejného obstarávania poskytol služby rovnakého alebo obdobného charakteru ako je predmet zákazky, ktorých finančný objem bol za určené obdobie v minimálnej výške 250 000 EUR. Za služby rovnakého alebo obdobného charakteru ako je predmet zákazky považuje verejný obstarávateľ zabezpečenie leteckej prepravy, zabezpečenie leteniek.

Ak bude v predložených dokumentoch uvedená cena plnenia v inej mene ako euro, použije sa na prepočet z inej meny na euro kurz Európskej centrálnej banky platný v deň odoslania oznámenia o vyhlásení tohto verejného obstarávania na zverejnenie v Úradnom vestníku EÚ.

Uchádzač môže v zmysle § 39 zákona nahradiť doklady jednotným európskym dokumentom, v takomto prípade súčasťou jeho ponuky bude vyplnený jednotný európsky dokument.

**Odôvodnenie primeranosti podmienok účasti vo vzťahu k predmetu zákazky:** Verejný obstarávateľ požiadavkou podľa § 34 ods. 1 písm. a) zákona vytvára predpoklad, že plnenie rámcovej dohody bude zabezpečovať osoba, ktorá preukáže skúsenosť s opakovaným poskytovaním služieb zabezpečenia medzinárodnej a tuzemskej leteckej prepravy pre jedného alebo viacerých odberateľov/objednávateľov.

**Predkladanie ponuky**

1. **spôsob predloženia ponuky**
	1. Každý uchádzač môže vo verejnom obstarávaní predložiť iba jednu ponuku, buď samostatne sám za seba alebo ako člen skupiny dodávateľov. Uchádzač nemôže byť v tom istom postupe zadávania zákazky sám uchádzačom a zároveň aj členom skupiny dodávateľov, ktorá predkladá ponuku.
	2. Ak uchádzač nevypracoval ponuku sám, uvedie v ponuke osobu, ktorej služby alebo podklady pri jej vypracovaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.
	3. Uchádzač predkladá ponuku **v elektronickej podobe** do systému JOSEPHINE, umiestnenom na webovej adrese: <https://josephine.proebiz.com>, a to v lehote na predkladanie ponúk podľa požiadaviek uvedených v týchto súťažných podkladoch. Ponuka musí byť predložená v čitateľnej a reprodukovateľnej podobe.
	4. **V prípade, ak uchádzač predloží listinnú ponuku, verejný obstarávateľ na ňu nebude prihliadať.**
	5. Uchádzač má možnosť registrovať sa do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).
	6. **Predkladanie ponúk je umožnené iba autentifikovaným uchádzačom**. Autentifikáciu je možné urobiť týmito spôsobmi:
2. v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE, a to v pracovných dňoch v čase 8.00 – 16.00 hod.
3. nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE, a to v pracovných dňoch v čase 8.00 – 16.00 hod.
4. vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE, a to v pracovných dňoch v čase 8.00 – 16.00 hod.
5. počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle 3 pracovné dni a je potrebné s touto lehotou počítať pri vkladaní ponuky. Uchádzač postupuje tak, že si klikne na Registrácia/Pomocou hesla, vyplní požadované údaje a stlačí tlačidlo ZAREGISTROVAŤ SA.
	1. Autentifikovaný uchádzač si po prihlásení do systému JOSEPHINE v prehľade – zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
	2. Elektronická ponuka sa predloží vyplnením ponukového formulára a predložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com>.
	3. V predloženej ponuke na daný predmet zákazky prostredníctvom systému JOSEPHINE musia byť pripojené požadované naskenované doklady (doporučený formát je „PDF“) tak, ako je uvedené v týchto súťažných podkladoch a vyplnený elektronický formulár v systéme JOSEPHINE.
6. **náklady na ponuku**
	1. Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.

1. **oprávnenie predložiť ponuku**
	1. Uchádzačom môže byť aj skupina fyzických osôb a/alebo právnických osôb vystupujúcich voči verejnému obstarávateľovi spoločne. V tomto prípade je uchádzač povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou (Príloha č. 3B týchto súťažných podkladov). V prípade, ak bude ponuka skupiny dodávateľov prijatá, všetci členovia skupiny budú povinní v zmysle § 37 ods. 2 zákona vytvoriť medzi sebou určitú právnu formu podľa relevantných ustanovení súkromného práva, napr. podľa § 829 Občianskeho zákonníka alebo § 56 ods. 1 Obchodného zákonníka, z dôvodu riadneho plnenia rámcovej dohody. Z dokumentácie preukazujúcej vznik zákonnej formy spolupráce fyzických alebo právnických osôb musí byť jasné a zrejmé, ako sú stanovené ich práva a povinnosti vo vzťahu k tej časti predmetu zákazky, ktorú má každý člen skupiny dodávateľov zabezpečiť, kto a akou časťou sa bude na plnení rámcovej dohody podieľať, vrátane zodpovednosti za ním poskytnuté plnenie. Zmluvu, ktorou zákonná forma spolupráce fyzických alebo právnických osôb vznikne, resp. dokumentácie preukazujúcej vytvorenie právnych vzťahov medzi členmi skupiny dodávateľov, musí úspešný uchádzač poskytnúť verejnému obstarávateľovi pred podpisom rámcovej dohody. Verejný obstarávateľ si vyhradzuje právo žiadať o úpravu, resp. vysvetlenie zmluvných podmienok dokumentácie preukazujúcej vznik zákonnej formy spolupráce, ak nebudú v súlade s týmito súťažnými podkladmi.

 V prípade, ak verejný obstarávateľ prijal ponuku skupiny dodávateľov, je oprávnený primerane upraviť rámcovú dohodu a zapracovať podmienky poskytovania služieb v súlade so zmluvou, upravujúcou právne vzťahy medzi členmi skupiny dodávateľov, ktorú úspešný uchádzač predložil verejnému obstarávateľovi pred podpisom rámcovej dohody v zmysle bodu 34.4 súťažných podkladov.

* 1. Obchodná spoločnosť, ktorej zakladateľom alebo spoločníkom je politická strana alebo hnutie, nemôže byť uchádzačom alebo záujemcom vo verejnom obstarávaní. Ak ponuku predloží takáto právnická osoba, alebo skupina dodávateľov, ktorej členom je takáto právnická osoba, nebude možné jej ponuku zaradiť do vyhodnotenia.
1. **predloženie ponuky, doplnenie, zmena a odvolanie ponuky**
	1. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri predložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
	2. Uchádzači sú svojou ponukou viazaní do uplynutia lehoty viazanosti ponúk oznámenej verejným obstarávateľom.
2. **miesto a lehota na predkladanie ponuky**
	1. Lehotu na predkladanie ponúk verejný obstarávateľ stanovil do **23. 3. 2021 do 10.00.00 hod**. miestneho času. Uchádzač predloží svoju ponuku **v elektronickej podobe** do systému JOSEPHINE, umiestnenom na webovej adrese: <https://josephine.proebiz.com>. Doručenie ponuky je zaznamenávané s presnosťou na sekundy, preto je potrebné predložiť ponuku **v dostatočnom časovom predstihu**. Ak uchádzač predloží ponuku čo i len o sekundu neskôr, systém vyhodnotí ponuku ako nepredloženú v lehote na predkladanie ponúk.
	2. Miesto na doručenie originálu záručnej listiny (ak uchádzač zabezpečuje viazanosť ponuky formou bankovej záruky alebo poistenia záruky) je sídlo kontaktnej osoby verejného obstarávateľa uvedené v bode 1.1 týchto súťažných podkladov v lehote na predkladanie ponúk podľa bodu 18.1 týchto súťažných podkladov. V prípade osobného doručenia, záujemcovia doručia záručnú listinu na adresu verejného obstarávateľa uvedenú v bode 1.1 týchto súťažných podkladov (vchod do podateľne je z Kýčerského ul. č. 1, Bratislava). Úradné hodiny podateľne sú v čase od 8.00 do 15.00 hod.
	3. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
	4. Ponuka uchádzača predložená po uplynutí lehoty na predkladanie ponúk sa elektronicky neotvorí.
3. **lehota viazanosti ponuky**
	1. Uchádzač je svojou ponukou viazaný počas lehoty viazanosti ponúk. Lehota viazanosti ponuky je verejným obstarávateľom stanovená na 12 mesiacov od uplynutia lehoty na predkladanie ponúk. Po uplynutí tejto lehoty, lehotu viazanosti ponúk nemožno predĺžiť.

Časť IV.

**INFORMÁCIE O POSTUPE VO VEREJNOM OBSTARÁVANÍ**

**Dorozumievanie a vysvetľovanie**

1. **dorozumievanie medzi verejným obstarávateľom a záujemcami/uchádzačmi**
	1. V zmysle § 20 zákona komunikácia medzi verejným obstarávateľom a záujemcami/uchádzačmi sa uskutočňuje v slovenskom jazyku elektronicky prostredníctvom komunikačného rozhrania systému JOSEPHINE. Systém JOSEPHINE je softvér na elektronizáciu zadávania verejných zákaziek, umiestnený na webovej adrese: <https://josephine.proebiz.com>.
	2. Komunikácia prostredníctvom systému JOSEPHINE sa vzťahuje na akúkoľvek komunikáciu a podania medzi verejným obstarávateľom a záujemcami, resp. uchádzačmi. Komunikácia prostredníctvom systému JOSEPHINE si vyžaduje registráciu a autentifikáciu záujemcov, resp. uchádzačov.
	3. Registrácia záujemcu, resp. uchádzača do systému JOSEPHINE sa vykonáva pomocou hesla alebo pomocou občianskeho preukazu s elektronickým čipom a bezpečnostným osobnostným kódom (eID).
	4. Spôsob autentifikácie záujemcu, resp. uchádzača je uvedený v bode 14.6 týchto súťažných podkladov.
	5. Na bezproblémové používanie systému JOSEPHINE je nutné byť pripojený do internetovej siete a používať jeden z podporovaných internetových prehliadačov:
* Microsoft Internet Explorer verzia 11.0 a vyššia,
* Mozilla Firefox verzia 13.0 a vyššia, alebo
* Google Chrome, alebo
* Microsoft Edge.
	1. Pravidlá pre doručovanie: zásielka sa považuje za doručenú záujemcovi alebo uchádzačovi, ak jej adresát bude mať objektívnu možnosť oboznámiť sa s jej obsahom, to znamená ihneď ako sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
	2. Obsahom komunikácie prostredníctvom komunikačného rozhrania systému JOSEPHINE bude všetka komunikácia medzi verejným obstarávateľom a záujemcami/uchádzačmi ako predkladanie ponúk, vysvetľovanie súťažných podkladov a oznámenia o vyhlásení verejného obstarávania, prípadné doplnenie súťažných podkladov, vysvetľovanie predložených ponúk, vysvetľovanie predložených dokladov, a akákoľvek ďalšia, výslovne neuvedená komunikácia v súvislosti s týmto verejným obstarávaním, s výnimkou prípadov, keď to výslovne vylučuje zákon. Pokiaľ sa v súťažných podkladoch vyskytuje vysvetľovanie súťažných podkladov a oznámenia o vyhlásení verejného obstarávania, prípadné doplnenie súťažných podkladov, vysvetľovanie predložených ponúk alebo akákoľvek iná komunikácia medzi verejným obstarávateľom a záujemcami alebo uchádzačmi, má sa na mysli vždy použitie komunikácie prostredníctvom komunikačného rozhrania systému JOSEPHINE. Táto komunikácia sa týka aj prípadov, kedy sa ponuka javí ako mimoriadne nízka. V takomto prípade komisia prostredníctvom komunikačného rozhrania systému JOSEPHINE požiada uchádzača o vysvetlenie týkajúce sa predloženej ponuky a uchádzač musí doručiť prostredníctvom komunikačného rozhrania systému JOSEPHINE písomné odôvodnenie mimoriadne nízkej ponuky. Ak bude uchádzač alebo ponuka uchádzača z verejného obstarávania vylúčená, uchádzačovi bude prostredníctvom komunikačného rozhrania systému JOSEPHINE oznámené vylúčenie s uvedením dôvodu a lehoty, v ktorej môže byť doručená námietka. Uchádzačom bude prostredníctvom komunikačného rozhrania systému JOSEPHINE zaslané oznámenie o vyhodnotení ponúk. Akákoľvek komunikácia verejného obstarávateľa, či záujemcu alebo uchádzača s treťou osobou v súvislosti s týmto verejným obstarávaním bude prebiehať spôsobom, ktorý stanovil zákon, bude realizovaná mimo komunikačné rozhranie systému JOSEPHINE.
	3. Podania a dokumenty súvisiace s uplatnením revíznych postupov sú medzi verejným obstarávateľom a záujemcami, resp. uchádzačmi doručované elektronicky prostredníctvom komunikačného rozhrania JOSEPHINE. Doručovanie námietok a ich odvolávanie vo vzťahu k ÚVO je riešené v § 170 ods. 8 písm. b) zákona.
	4. Ak je odosielateľom zásielky verejný obstarávateľ, tak záujemcovi, resp. uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia o tom, že k predmetnej zákazke existuje nová zásielka/správa. Záujemca alebo uchádzač sa prihlási do systému JOSEPHINE a v komunikačnom rozhraní zákazky bude mať zobrazený obsah komunikácie – zásielky/správy. Záujemca, resp. uchádzač si môže v komunikačnom rozhraní systému JOSEPHINE zobraziť celú históriu o svojej komunikácii s verejným obstarávateľom.
	5. Ak je odosielateľom zásielky záujemca alebo uchádzač, tak po prihlásení do systému JOSEPHINE a k predmetnému obstarávaniu môže prostredníctvom komunikačného rozhrania systému JOSEPHINE odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
	6. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa tohto obstarávania prostredníctvom notifikačných e-mailov, aby v danom obstarávaní zaklikli tlačidlo „ZAUJÍMA MA TO“ v pravej hornej časti obrazovky. Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.
	7. Všetky dokumenty potrebné na vypracovanie ponuky, vrátane ich doplnení a/alebo zmien uverejní verejný obstarávateľ na webovej adrese <https://josephine.proebiz.com/> a poskytne k týmto dokumentom bezplatne neobmedzený, úplný a priamy prístup prostredníctvom elektronických prostriedkov a zároveň v profile verejného obstarávateľa na webovej adrese Úradu pre verejné obstarávanie <https://www.uvo.gov.sk/vyhladavanie-profilov/zakazky/237> uverejní odkaz na tieto dokumenty.
	8. Momentom doručenia zásielky pre účely tejto verejnej súťaže, v súlade s funkcionalitou systému JOSEPHINE, sa rozumie odoslanie zásielky jej adresátovi bez ohľadu na to, či je odosielateľom zásielky verejný obstarávateľ alebo záujemca, resp. uchádzač, t. j. akonáhle sa dostane zásielka do sféry dispozície adresáta.
1. **Vysvetľovanie a doplnenie súťažných podkladov**
	1. V prípade potreby objasniť informácie potrebné na vypracovanie ponuky a na preukázanie splnenia podmienok účasti, môže ktorýkoľvek zo záujemcov požiadať o ich vysvetlenie písomnou formou – elektronicky prostredníctvom komunikačného rozhrania systému JOSEPHINE.
	2. Vysvetľovanie a doplnenie súťažných podkladov alebo informácií potrebných na vypracovanie ponuky a na preukázanie splnenia podmienok účasti sa uskutočňuje prostredníctvom systému JOSEPHINE.
	3. Verejný obstarávateľ poskytne k týmto dokumentom bezplatne neobmedzený, úplný a priamy prístup prostredníctvom elektronických prostriedkov na webovej adrese <https://josephine.proebiz.com/> a zároveň v profile verejného obstarávateľa na webovej adrese Úradu pre verejné obstarávanie <https://www.uvo.gov.sk/vyhladavanie-profilov/zakazky/237> uverejní odkaz na tieto dokumenty.
	4. Vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii verejný obstarávateľ preukázateľne bezodkladne poskytne všetkým záujemcom, ktorí sú mu známi, **najneskôr však šesť (6) dní pred uplynutím lehoty na predkladanie ponúk**, za predpokladu, že **záujemca/uchádzač požiada** o vysvetlenie prostredníctvom systému JOSEPHINE **dostatočne vopred.**
	5. Pre doručenie žiadosti o vysvetlenie podľa bodu 21.4 týchto súťažných podkladov je pre uplynutie lehoty na doručenie žiadosti o vysvetlenie rozhodujúci serverový čas uvedený v systéme JOSEPHINE. Verejný obstarávateľ predpokladá, že záujmom záujemcov je prostredníctvom inštitútu vysvetľovania získať presné informácie, ktoré sú potrebné na vypracovanie ponúk. Je preto žiadúce, aby záujemcovia uplatňovali žiadosti o vysvetlenie čo možno najskôr, aby sa zbytočne nevystavovali časovému stresu v prípade odpovede verejného obstarávateľa na ich otázky, pričom je potrebné prihliadať aj na to, že verejný obstarávateľ potrebuje časový priestor na prípravu odpovedí a ich doručenie. Vysvetlenie bude zverejnené prostredníctvom systému JOSEPHINE.
	6. Verejný obstarávateľ je oprávnený vo výnimočných prípadoch doplniť informácie potrebné na vypracovanie ponuky a na preukázanie splnenia podmienok účasti, pričom takéto doplnenie preukázateľne oznámi súčasne všetkým známym záujemcom (prostredníctvom systému JOSEPHINE ) najneskôr šesť (6) dní pred uplynutím lehoty na predkladanie ponúk.
2. **obhliadka miesta dodania predmetu zákazky**
	1. Obhliadka miesta dodania predmetu zákazky sa vzhľadom na povahu zákazky neuskutoční.

**Otváranie ponúk**

1. **otváranie ponúk**
	1. Otváranie elektronických ponúk vykoná komisia v súlade s § 52 ods. 1 zákona.
	2. Otváranie elektronických ponúk sa uskutočníelektronicky **dňa 23. 3. 2021 o 13:00 hod.**
	3. Vzhľadom na mimoriadnu situáciu spôsobenú vírusom COVID-19 a odporúčaním Úradu pre verejné obstarávanie zo dňa 12. marca 2020 (<https://www.uvo.gov.sk/vsetky-temy-4e3.html?id=620>) verejný obstarávateľ uskutoční otváranie ponúk „on-line“ v systéme JOSEPHINE.
	4. Miestom „on-line“ sprístupnenia ponúk je webová adresa https://josephine.proebiz.com a totožná záložka ako pri predkladaní ponúk.
	5. On-line sprístupnenia ponúk sa môže zúčastniť iba uchádzač, ktorého ponuka bola predložená v lehote na predkladanie ponúk. Pri on-line sprístupnení ponúk budú zverejnené informácie v zmysle zákona o verejnom obstarávaní. Všetky prístupy do „on-line“ prostredia zo strany uchádzačov bude systém JOSEPHINE logovať a budú súčasťou protokolov v predmetnom verejnom obstarávaní.
	6. Všetkým uchádzačom, ktorí predložili ponuku v lehote na predkladanie ponúk bude najneskôr do piatich pracovných dní odo dňa otvárania ponúk zaslaná zápisnica z otvárania ponúk, s uvedením obchodného mena alebo názvu, sídla, miesta podnikania alebo adresy pobytov všetkých uchádzačov a ich návrhy na plnenie kritérií, ktoré sa dajú vyjadriť číslom.

**Vyhodnocovanie ponúk**

1. **preskúmanie a hodnotenie ponúk**
	1. Verejný obstarávateľ bude v zmysle § 66 ods. 7 zákona postupovať tak, že vyhodnotenie podmienok účasti v zmysle § 40 zákona sa uskutoční až po vyhodnotení ponúk podľa § 53 zákona (tzv. reverzná súťaž).
	2. Vyhodnotenie ponúk je neverejné. Komisia zriadená verejným obstarávateľom v zmysle
	§ 51 zákona vyhodnotí ponuky podľa § 53 zákona z hľadiska splnenia požiadaviek verejného obstarávateľa na predmet zákazky, náležitosti ponuky a v prípade pochybností overí správnosť informácií a dôkazov, ktoré poskytli uchádzači. Komisia posúdi tiež zloženie zábezpeky.
	3. Hodnotenie splnenia podmienok účasti bude založené na preskúmaní splnenia podmienok účasti týkajúcich sa osobného postavenia uchádzačov podľa zákona a technickej alebo odbornej spôsobilosti uchádzačov podľa zákona.
	4. Komisia posúdi splnenie podmienok účasti v tomto verejnom obstarávaní z dokladov predložených podľa požiadaviek uvedených v bode 13.1 a 13.3 týchto súťažných podkladov.
2. **vysvetľovanie ponúk, odôvodnenie mimoriadne nízkej ponuky**
	1. Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.
	2. Ak sa pri tejto zákazke javí ponuka ako mimoriadne nízka ponuka vo vzťahu k tovaru, prácam alebo službám, komisia písomne požiada uchádzača o vysvetlenie tej časti ponuky, ktoré sú pre jej cenu podstatné v zmysle § 53 ods. 2 zákona. Uchádzač musí doručiť odôvodnenie mimoriadne nízkej ponuky do piatich pracovných dní odo dňa doručenia žiadosti v systéme JOSEPHINE, ak komisia neurčila dlhšiu lehotu.
	3. V prípade, ak uchádzač odôvodňuje mimoriadne nízku ponuku získaním štátnej pomoci, musí byť schopný v primeranej lehote určenej komisiou preukázať, že mu štátna pomoc bola poskytnutá v súlade s pravidlami vnútorného trhu Európskej únie, inak verejný obstarávateľ vylúči ponuku z verejného obstarávania.
	4. Komisia zohľadní vysvetlenie ponuky uchádzačom v súlade s požiadavkou podľa zákona alebo odôvodnenie mimoriadne nízkej ponuky uchádzačom, ktoré vychádza z predložených dôkazov.
3. **vylúčenie ponuky**
	1. Verejný obstarávateľ podľa zákona vylúči uchádzača, ktorý je v tom istom postupe zadávania zákazky súčasne členom skupiny dodávateľov, ktorá predkladá ponuku.
	2. Verejný obstarávateľ v súlade s § 53 ods. 5 zákona vylúči ponuku, ak:
4. uchádzač nezložil zábezpeku podľa určených podmienok,
5. ponuka nespĺňa požiadavky na predmet zákazky uvedené v dokumentoch potrebných na vypracovanie ponuky,
6. uchádzač nedoručí písomné vysvetlenie ponuky na základe požiadavky podľa § 53 ods. 1 zákona do dvoch pracovných dní odo dňa odoslania žiadosti o vysvetlenie, ak komisia neurčila dlhšiu lehotu a komunikácia sa uskutočňuje prostredníctvom elektronických prostriedkov,
7. uchádzačom predložené vysvetlenie ponuky nie je v súlade s požiadavkou komisie na vysvetlenie ponuky podľa § 53 ods. 1 zákona,
8. uchádzač nedoručí písomné odôvodnenie mimoriadne nízkej ponuky do piatich pracovných dní odo dňa doručenia žiadosti, ak komisia neurčila dlhšiu lehotu,
9. uchádzačom predložené odôvodnenie mimoriadne nízkej ponuky a dôkazy dostatočne neodôvodňujú nízku úroveň cien alebo nákladov najmä s ohľadom na skutočnosti podľa § 53 ods. 2 zákona,
10. uchádzač poskytol nepravdivé informácie alebo skreslené informácie s podstatným vplyvom na vyhodnotenie ponúk,
11. uchádzač sa pokúsil neoprávnene ovplyvniť postup verejného obstarávania.
	1. Verejný obstarávateľ písomne prostredníctvom komunikačného rozhrania systému JOSEPHINE oznámi uchádzačovi jeho vylúčenie s uvedením dôvodov vyplývajúcich najmä z nesúladu predloženej ponuky s technickými špecifikáciami, výkonnostnými požiadavkami a funkčnými požiadavkami na predmet zákazky určenými verejným obstarávateľom podľa zákona a lehoty, v ktorej môžu byť doručené námietky.
12. **vyhodnocovanie návrhov na plnenie kritérií**
	1. Komisia zriadená verejným obstarávateľom v súlade so zákonom vyhodnotí ponuky uchádzačov, ktoré neboli vylúčené, podľa kritéria určeného v oznámení o vyhlásení verejného obstarávania a na základe pravidiel jeho uplatnenia určených v týchto súťažných podkladoch.
	2. Kritériá na vyhodnotenie ponúk:

Kritériom na vyhodnotenie ponúk je v zmysle § 44 ods. 3 písm. a) zákona najlepší pomer ceny a kvality, podľa prílohy č. 4 súťažných podkladov.

* 1. **Pravidlá na uplatnenie kritérií:**

Ponuky uchádzačov, ktoré neboli vylúčené podľa bodu 26 týchto súťažných podkladov, vyhodnotí komisia podľa kritérií určených v oznámení o vyhlásení verejného obstarávania a v týchto súťažných podkladoch.

Uchádzači predložia ponuky na zabezpečenie nižšie špecifikovaných leteniek. Zabezpečenie leteniek musí uchádzač preukázať nezáväznou rezerváciou leteniek pre jednu osobu u konkrétnej leteckej spoločnosti. Uchádzač je povinný v ponuke **predložiť doklad o uskutočnení nezáväznej rezervácie požadovanej letenky u konkrétnej leteckej spoločnosti, resp. doklad o uskutočnení rezervácie požadovanej letenky, ktorú zrealizuje v rezervačnom systéme, ktorý používa (napr. potvrdenie leteckej spoločnosti o uskutočnení nezáväznej rezervácie letenky).**

Z dokladu o nezáväznej rezervácii musia vyplývať okrem potvrdenia o vykonaní nezáväznej rezervácie aj minimálne nasledovné informácie:

* identifikácia letu a leteckej spoločnosti,
* čas prepravy z miesta odletu do miesta príletu (cieľovej destinácie v prípade letov s prestupmi v minútach).

|  |  |  |
| --- | --- | --- |
| **Hodnotiace kritériá** | **Predmet** | **Váhovosť**  |
| **Kritérium č. 1** | **Cena spiatočnej letenky Viedeň – Brusel – Viedeň, trieda economy, vrátane podpalubnej batožiny s hmotnosťou min. 15 kg (ďalej len „letenka č. 1“)**odlet dňa **23.3.2021** v rozpätí medzi **7:00 hod - 11:00** **hod** a návrat dňa **24.3.2021** v rozpätí medzi **15:00 hod - 19:00 hod**. | 48 bodov |
| **Kritérium č. 2** | **Cena spiatočnej letenky Viedeň – Zurich – Viedeň, trieda business class, vrátane podpalubnej batožiny s hmotnosťou min. 15 kg (ďalej len „letenka č. 2“)**odlet dňa **23.3.2021** v rozpätí medzi **7:00 hod - 11:00 hod** a návrat dňa **24.3.2021** v rozpätí medzi **15:00 hod - 19:00 hod**. | 32 bodov |
| **Kritérium č. 3** | **Celkový čas trvania prepravy z miesta odletu do miesta príletu a späť pri letenke č. 1** | 12 bodov |
| **Kritérium č. 4** | **Celkový čas trvania prepravy z miesta odletu do miesta príletu a späť pri letenke č. 2** | 8 bodov |

Uchádzač uvedie svoj návrh na plnenie jednotlivých kritérií vo vyplnenom formulári (Príloha č. 4 týchto súťažných podkladov). **Návrh na plnenie kritérií uchádzač predloží v ponuke spolu s nezáväznou rezerváciou leteniek u konkrétnej leteckej spoločnosti**, **resp. s dokladom o uskutočnení rezervácie požadovanej letenky, ktorú zrealizuje v rezervačnom systéme, ktorý používa.**

**Nezáväzná rezervácia letenky** na účely vyhodnotenia tejto verejnej súťaže znamená, že verejný obstarávateľ na základe tejto rezervácie nebude vyžadovať zabezpečenie leteckej prepravy a uchádzač na jej základe nebude verejnému obstarávateľovi poskytovať plnenie. **Uchádzač vykoná nezáväznú rezerváciu na ním zvolené priezvisko a meno.**

Verejný obstarávateľ stanovením vyššie uvedených kritérií na vyhodnotenie ponúk zabezpečuje plnenie povinnosti stanovenej v § 83 ods. 1 v spojení s § 2 ods. 5 písm. g) zákona, t.j. na základe tohto kritéria verejný obstarávateľ vykoná hodnotenie ponúk a zostavenie ich poradia výlučne za účelom uzavretia rámcovej dohody.

Predmetom posudzovania bude celková cena letenky bez DPH a celkový čas prepravy z miesta odletu do miesta príletu, na základe požiadaviek stanovených verejným obstarávateľom, a to pri týchto letenkách:

**Kritérium č. 1**:

**Cena spiatočnej letenky Viedeň – Brusel – Viedeň , trieda economy, vrátane podpalubnej batožiny s hmotnosťou min.15 kg (ďalej len „letenka č. 1“)**

**Váhovosť: 48 bodov**

Uchádzači svoje návrhy predložia s presnosťou na dve desatinné miesta. Verejný obstarávateľ pridelí maximálny počet 48 bodov ponuke uchádzača s najnižšou navrhovanou celkovou cenou a pri ostatných ponukách počet bodov určí úmerou, t.j. počet bodov vyjadrí ako podiel najnižšej celkovej ceny a navrhovanej celkovej ceny príslušnej vyhodnocovanej ponuky, ktorú prenásobí maximálnym počtom 48 bodov pre uvedené kritérium. Výsledok (pridelený počet bodov za kritérium) verejný obstarávateľ zaokrúhľuje podľa matematických pravidiel na dve desatinné miesta).

**Kritérium č. 2**:

**Cena spiatočnej letenky Viedeň – Zurich – Viedeň, trieda business class, vrátane podpalubnej batožiny s hmotnosťou min. 15 kg (ďalej len „letenka č. 2“)**

**Váhovosť: 32 bodov**

Uchádzači svoje návrhy predložia s presnosťou na dve desatinné miesta. Verejný obstarávateľ pridelí maximálny počet 32 bodov ponuke uchádzača s najnižšou navrhovanou celkovou cenou a pri ostatných ponukách počet bodov určí úmerou, t.j. počet bodov vyjadrí ako podiel najnižšej celkovej ceny a navrhovanej celkovej ceny príslušnej vyhodnocovanej ponuky, ktorú prenásobí maximálnym počtom 32 bodov pre uvedené kritérium. Výsledok (pridelený počet bodov za kritérium) verejný obstarávateľ zaokrúhľuje podľa matematických pravidiel na dve desatinné miesta).

**Kritérium č. 3:**

**Celkový čas trvania prepravy z miesta odletu do miesta príletu a späť pri letenke č. 1**
(Viedeň – Brusel – Viedeň, trieda economy, vrátane podpalubnej batožiny s hmotnosťou min. 15 kg)

**Váhovosť: 12 bodov**

Verejný obstarávateľ bude hodnotiť čas prepravy z miesta odletu do miesta príletua späť vyjadrený v minútach (hodnota). Verejný obstarávateľ pridelí maximálny počet 12 bodov ponuke uchádzača s najnižšou hodnotou a pri ostatných ponukách počet bodov určí úmerou, t.j. počet bodov vyjadrí ako podiel najnižšej hodnoty a navrhovanej hodnoty, ktorú prenásobí maximálnym počtom 12 bodov pre uvedené kritérium. Výsledok (pridelený počet bodov za kritérium) verejný obstarávateľ zaokrúhľuje podľa matematických pravidiel na dve desatinné miesta).

**Kritérium č. 4:**

**Celkový čas trvania prepravy z miesta odletu do miesta príletu a späť pri letenke č. 2**
(t.j. Viedeň – Zürich – Viedeň, trieda business class, vrátane podpalubnej batožiny
s hmotnosťou min. 15 kg)

**Váhovosť: 8 bodov**

Verejný obstarávateľ bude hodnotiť čas prepravy z miesta odletu do miesta príletua späť vyjadrený v minútach (hodnota). Verejný obstarávateľ pridelí maximálny počet 8 bodov ponuke uchádzača s najnižšou hodnotou a pri ostatných ponukách počet bodov určí úmerou, t.j. počet bodov vyjadrí ako podiel najnižšej hodnoty a navrhovanej hodnoty, ktorú prenásobí maximálnym počtom 8 bodov pre uvedené kritérium. Výsledok (pridelený počet bodov za kritérium) verejný obstarávateľ zaokrúhľuje podľa matematických pravidiel na dve desatinné miesta).

* 1. Postup pri vyhodnotení ponúk:

Ponuka, ktorej verejný obstarávateľ pridelí najviac bodov v súčte vyššie uvedených kritérií sa umiestni na prvom mieste v poradí. Poradie ostatných ponúk sa určí v závislosti od pridelených bodov nasledovne: Ponuka s druhým najvyšším počtom bodov sa umiestni na druhom mieste v poradí. Ponuka s tretím najvyšším počtom bodov sa umiestni na treťom mieste v poradí, atď (1.,2.,3.,...n.). V prípade rovnosti bodov v ponukách viacerých uchádzačov rozhodujú o úspešnosti/poradí dosiahnuté body v kritériu č. 1, t.j. celková cena letenky č. 1 bez DPH (t.j. Cena spiatočnej letenky Viedeň – Brusel – Viedeň, trieda economy, vrátane podpalubnej batožiny s hmotnosťou min.15 kg).

Verejný obstarávateľ stanovením vyššie uvedených kritérií na vyhodnotenie ponúk zabezpečuje plnenie povinnosti stanovenej v § 83 ods. 1 v spojení s § 2 ods. 5 písm. g) zákona, , t.j. na základe tohto kritéria verejný obstarávateľ vykoná hodnotenie ponúk a zostavenie ich poradia výlučne za účelom uzavretia Rámcovej dohody.

1. **posúdenie splnenia podmienok účasti**
	1. Verejný obstarávateľ v zmysle § 66 ods. 7 zákona rozhodol, že vyhodnotenie splnenia podmienok účasti podľa § 40 zákona sa uskutoční po vyhodnotení ponúk podľa § 53 zákona.
	2. Hodnotenie splnenia podmienok účasti bude založené na preskúmaní splnenia podmienok účasti týkajúcich sa:
2. osobného postavenia uchádzačov podľa zákona,
3. technickej alebo odbornej spôsobilosti uchádzačov podľa zákona.
	1. Komisia posúdi splnenie podmienok účasti v tomto verejnom obstarávaní z dokladov predložených podľa požiadaviek uvedených v bode 13.1, a 13.3 týchto súťažných podkladov.
	2. Komisia vyhodnocuje splnenie podmienok účasti všetkých uchádzačov vo verejnom obstarávaní, v zmysle § 55 ods. 1 zákona, ak nedošlo k predloženiu dokladov preukazujúcich splnenie podmienok účasti skôr.
	3. Uchádzač, ktorého tvorí skupina dodávateľov zúčastnená vo verejnom obstarávaní, preukazuje splnenie podmienok účasti v zmysle § 37 zákona:
* ktoré sa týkajú osobného postavenia za každého člena skupiny osobitne (splnenie podmienky účasti podľa § 32 ods. 1 písm. e) zákona o verejnom obstarávaní preukazuje člen skupiny len vo vzťahu k tej časti predmetu zákazky, ktorú má zabezpečiť),
* ktoré sa týkajú technickej spôsobilosti alebo odbornej spôsobilosti za všetkých členov skupiny spoločne.
1. **Vysvetľovanie dokladov na preukázanie splnenia podmienok účasti**
	1. Ak z predložených dokladov nemožno posúdiť ich platnosť alebo splnenie podmienky účasti verejný obstarávateľ písomne prostredníctvom komunikačného rozhrania systému JOSEPHINE požiada uchádzača o vysvetlenie alebo doplnenie predložených dokladov. Uchádzač musí doručiť prostredníctvom komunikačného rozhrania systému JOSEPHINE vysvetlenie alebo požadované doplnenie predložených dokladov do dvoch pracovných dní odo dňa odoslania žiadosti, ak verejný obstarávateľ neurčil dlhšiu lehotu.
	2. V prípade, ak by komisia skonštatovala, že uchádzač nesplnil stanovené podmienky účasti, verejný obstarávateľ bezodkladne písomne prostredníctvom komunikačného rozhrania systému JOSEPHINE upovedomí uchádzača o tom, že bol z verejného obstarávania vylúčený s uvedením dôvodu vylúčenia a lehoty, v ktorej môže doručiť námietky podľa § 170 ods. 3 písm. d) zákona.
2. **vylúčenie uchádzača**
	1. Verejný obstarávateľ podľa zákona vylúči z verejného obstarávania uchádzača, ak nastal niektorý z dôvodov podľa § 40 ods. 6 a 7 zákona.
	2. Uchádzač, ktorý nespĺňa podmienky účasti osobného postavenia podľa § 32 ods. 1 písm. a), g) a h) zákona alebo sa na neho vzťahuje dôvod na vylúčenie podľa § 40 ods. 6 písm. c) až g) a ods. 7 zákona, je oprávnený verejnému obstarávateľovi preukázať, že prijal dostatočné opatrenia na vykonanie nápravy. Opatreniami na vykonanie nápravy musí uchádzač preukázať, že zaplatil alebo sa zaviazal zaplatiť náhradu týkajúcu sa akejkoľvek škody, napravil pochybenie, dostatočne objasnil sporné skutočnosti a okolnosti, a to aktívnou spoluprácou s príslušnými orgánmi, a že prijal konkrétne technické, organizačné a personálne opatrenia, ktoré sú určené na to, aby sa zabránilo budúcim pochybeniam, priestupkom, správnym deliktom alebo trestným činom.
	3. V prípade, ak by komisia skonštatovala, že uchádzač nesplnil stanovené podmienky účasti, verejný obstarávateľ bezodkladne písomne prostredníctvom komunikačného rozhrania systému JOSEPHINE upovedomí uchádzača o tom, že bol z verejného obstarávania vylúčený s uvedením dôvodu vylúčenia a lehoty, v ktorej môže doručiť námietky podľa § 170 ods. 3 písm. d) zákona.

**Elektronická aukcia**

1. **všeobecné informácie**

 Nepoužije sa

**Prijatie ponuky**

1. **informácia o výsledku vyhodnocovania ponúk**
	1. Ak nedošlo k predloženiu dokladov preukazujúcich splnenie podmienok účasti skôr, verejný obstarávateľ je povinný po vyhodnotení ponúk vyhodnotiť splnenie podmienok účasti uchádzačom, ktorí sa umiestnili na prvom až šiestom mieste v poradí v súlade so zákonom a v súlade s týmito súťažnými podkladmi. Ak dôjde k vylúčeniu uchádzača, verejný obstarávateľ vyhodnotí následne splnenie podmienok účasti ďalšieho uchádzača v poradí tak, aby uchádzači umiestnení na prvom až šiestom mieste v novo zostavenom poradí spĺňali podmienky účasti za predpokladu, že existuje dostatočný počet uchádzačov. Verejný obstarávateľ písomne – elektronickými prostriedkami, spôsobom určeným funkcionalitou JOSEPHINE, požiada uchádzačov o predloženie naskenovaných kópií originálnych alebo úradne osvedčených kópií dokladov preukazujúcich splnenie podmienok účasti v lehote nie kratšej ako päť pracovných dní odo dňa doručenia žiadosti a vyhodnotí ich podľa zákona.
	2. Verený obstarávateľ po vyhodnotení ponúk, po skončení postupu podľa predošlého bodu tých to súťažných podkladov a po odoslaní všetkých oznámení o vylúčení uchádzača/uchádzačov bezodkladne písomne oznámi všetkým uchádzačom, ktorých ponuky sa vyhodnocovali výsledok vyhodnotenia ponúk vrátane poradia uchádzačov prostredníctvom systému JOSEPHINE a súčasne uverejní informáciu o výsledku vyhodnotenia ponúk a poradie uchádzačov v profile. Úspešným uchádzačom oznámi, že verejný obstarávateľ ich ponuku prijíma. Ostatným neúspešným uchádzačom oznámi, že neuspeli, s uvedením dôvodu, resp. dôvodov neprijatia ich ponuky a identifikácie úspešných uchádzačov, informácie o charakteristikách a výhodách ich ponúk a lehoty, v ktorej môže byť doručená námietka podľa zákona.

Časť V.

**INFORMÁCIE O RÁMCOVEJ DOHODE**

1. **typ zmluvy**
	1. Výsledkom príležitostného spoločného verejného obstarávania bude uzatvorenie rámcovej dohody osobitne medzi každým verejným obstarávateľom podľa bodu 1 tejto časti súťažných podkladov (teda osobitne medzi Ministerstvom financií SR a Finančným riaditeľstvom SR) na strane jednej a max. šiestimi (6) úspešnými uchádzačmi na strane druhej (výsledkom teda má byť uzatvorenie dvoch rámcových dohôd).
	2. Verejný obstarávateľ môže uzatvoriť rámcovú dohodu aj s nižším počtom uchádzačov, ak sa nedosiahol určený minimálny počet ponúk t.j. šesť, ktoré spĺňajú požiadavky na predmet zákazky a podmienky účasti uvedené v týchto súťažných podkladoch.
	3. Verejný obstarávateľ uzavrie na základe tohto verejného obstarávania Rámcovú dohodu o zabezpečení leteckej prepravy osôb a súvisiacich služieb (ďalej len „Rámcová dohoda“) podľa ustanovenia § 269 ods. 2 zákona č. 513/1991 Zb. Obchodný zákonník v znení neskorších predpisov.
	4. Rámcová dohoda bude uzavretá na dobu určitú 24 mesiacov odo dňa nadobudnutia účinnosti Rámcovej dohody s opciou na predĺženie platnosti a účinnosti Rámcovej dohody o 24 mesiacov alebo do vyčerpanie finančného limitu, podľa toho, ktorá skutočnosť nastane skôr.
	5. Pri zadávaní zákaziek na základe Rámcovej dohody, verejný obstarávateľ bude postupovať podľa ustanovení Rámcovej dohody a týchto súťažných podkladov. Výzvu na predloženie ponuky (požiadavka objednávateľa) v rámci opätovného otvárania súťaže všetkým poskytovateľom, s ktorými bude podpísaná Rámcová dohoda zašle objednávateľ elektronicky podľa reálne vzniknutej potreby na zabezpečenie leteckej prepravy.
	6. Podrobné vymedzenie zmluvných podmienok na dodanie požadovaného predmetu zákazky a možnosti uplatnenia opcie sú uvedené v Prílohe č. 2 týchto súťažných podkladov – Obchodné podmienky/ Návrh rámcovej dohody.
2. **uzavretie rámcovej dohody**
	1. Postup pri uzatvorení Rámcovej dohody s úspešnými uchádzačmi, ktorých ponuky budú prijaté, sa bude riadiť ustanovením § 56 zákona.
	2. Uzavretá Rámcová dohoda nesmie byť v rozpore so súťažnými podkladmi a s ponukou predloženou úspešným uchádzačom.
	3. **Verejný obstarávateľ nesmie uzavrieť rámcovú dohodu s uchádzačom alebo uchádzačmi, ktorí podľa § 11 ods. 1 zákona majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora, nie sú zapísaní v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „zákon o registri partnerov verejného sektora“).**
	4. Úspešní uchádzači pred podpisom Rámcovej dohody, ktorá bude výsledkom tohto verejného obstarávania, budú povinní:
* uviesť údaje o všetkých známych subdodávateľoch, podiel plnenia z rámcovej dohody v percentuálnom vyjadrení, údaj o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia v súlade s § 41 ods. 3 zákona, v prípade, že uchádzač zabezpečuje realizáciu predmetu zákazky subdodávateľmi. Predmetné údaje o týchto subdodávateľoch sa stanú súčasťou rámcovej dohody s úspešnými uchádzačmi ako Príloha č. 2 Rámcovej dohody. Pravidlá zmeny subdodávateľov a povinnosť oznámiť zmenu subdodávateľov sú v súlade s § 41 ods. 4 zákona upravené v návrhu rámcovej dohody.
* mať zápis v registri partnerov verejného sektora v súlade s bodom 34.3 týchto súťažných podkladov,
* v prípade skupiny dodávateľov – predložiť originál alebo úradne overenú kópiu zmluvy, preukazujúcu vytvorenie právnych vzťahov medzi členmi skupiny dodávateľov podľa bodu 16.1 týchto súťažných podkladov.
	1. Vzhľadom na skutočnosť, že predmet zákazky bude z časti financovaný z fondov Európskej únie, verejný obstarávateľ si v prípade, ak výsledky administratívnej finančnej kontroly vykonanej Riadiacim orgánom, resp. Zodpovedným orgánom neumožnia verejnému obstarávateľovi financovanie príslušných výdavkov vzniknutých v súvislosti s realizáciou Rámcovej dohody z fondov EÚ, vyhradzuje právo zadávanie tejto zákazky zrušiť.
1. **ZRUŠENIE VEREJNÉHO OBSTARÁVANIA**
	1. Verejný obstarávateľ môže zrušiť použitý postup zadávania zákazky na základe dôvodov určených v  § 57 zákona.
	2. Verejný obstarávateľ si vyhradzuje právo zrušiť verejné obstarávanie v prípade, že Úrad pre verejné obstarávanie pri výkone kontroly vydá nesúhlasné stanovisko s postupom vo verejnom obstarávaní alebo s uzavretím rámcovej dohody s úspešnými uchádzačmi.
	3. V prípade zrušenia verejného obstarávania verejný obstarávateľ upovedomí všetkých uchádzačov o zrušení použitého postupu zadávania zákazky a oznámi postup, ktorý použije pri zadávaní zákazky na pôvodný predmet zákazky.
2. **APLIKÁCIA ZÁKONA O VEREJNOM OBSTARÁVANÍ, KONTROLA / AUDIT**
	1. Skutočnosti, ktoré nie sú upravené v týchto súťažných podkladoch sa spravujú príslušnými ustanoveniami zákona o verejnom obstarávaní.
	2. Poskytovateľ a každý jeho subdodávateľ je povinný strpieť výkon kontroly/auditu/overovania osobami oprávnenými vykonávať kontrolu/audit/overovanie v súvislosti s poskytovanými službami a poskytnúť im všetku potrebnú súčinnosť, a to minimálne do 31. 12. 2028.
	3. Oprávnené osoby na výkon kontroly/auditu/overovania na mieste v súvislosti s predmetom rámcovej dohody, resp. objednávok sú najmä:
3. zástupcovia Objednávateľa a nimi poverené osoby,
4. zástupcovia príslušného riadiaceho orgánu, prípadne sprostredkovateľského orgánu, respektíve iných relevantných orgánov a nimi poverené osoby,
5. Najvyšší kontrolný úrad SR, certifikačný orgán a nimi poverené osoby,
6. orgán auditu, jeho spolupracujúce orgány (najmä Úrad vládneho auditu) a osoby poverené na výkon kontroly/auditu,
7. splnomocnení zástupcovia Európskej Komisie a Európskeho dvora audítorov,
8. orgán zabezpečujúci ochranu finančných záujmov EÚ,
9. osoby prizvané alebo poverené orgánmi/subjektami uvedenými v písm. a) až f) v súlade s príslušnými právnymi predpismi SR a/alebo EÚ.
10. **pravidlá pre zmenu subdodávateľov a register partnerov verejného sektora**
	1. Na poskytovanie plnení, ktoré tvoria súčasť poskytovaných plnení pre Objednávateľa, má Poskytovateľ, za podmienok dohodnutých v Rámcovej dohode, právo uzatvárať subdodávateľské zmluvy. Tým nie je dotknutá zodpovednosť Poskytovateľa za plnenie Rámcovej dohody v súlade s § 41 ods. 8 zákona a Poskytovateľ je povinný odovzdávať Objednávateľovi plnenia sám, na svoju zodpovednosť, v dohodnutom čase a v dohodnutej kvalite.
	2. Poskytovateľ je oprávnený, postupom v súlade so zákonom, zmeniť alebo doplniť subdodávateľa počas trvania Rámcovej dohody. Akákoľvek zmena a/alebo doplnenie subdodávateľa podlieha schváleniu objednávateľa, ktorý takýto súhlas bez závažného dôvodu neodoprie. O súhlas v zmysle predchádzajúcej vety je poskytovateľ povinný požiadať objednávateľa minimálne 4 dni pred plánovaným použitím nového subdodávateľa, najneskôr však v deň, ktorý predchádza dňu, v ktorom subdodávateľ začne plniť predmet rámcovej dohody, a to predložením písomnej žiadosti o zmenu alebo doplnenie subdodávateľa, ktorá bude obsahovať údaje o navrhovanom subdodávateľovi v rozsahu (i) meno a priezvisko alebo obchodné meno, resp. názov, (ii) adresa pobytu alebo sídlo, (iii) IČO alebo dátum narodenia, ak nebolo pridelené IČO, (iv) podiel plnenia z rámcovej dohody v percentuálnom vyjadrení, ako aj údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia.

Podrobnosti o subdodávateľoch a o registri partnerov verejného sektora sú upravené v článku XI Rámcovej dohody.